199 
DE QUALITATIBUS ET USU TILIACEARUM 
BRASILIENSIUM. 
Tiliaceae reliquis Columniferarum familiis etiam ope 
qualitatum affines sunt: muco abundant, cui adstringentes et 
amaro-resinosae substantiae in cortice sese associant; unde 
fit, ut infusiones stratorum interiorum corticis Sloaneae den- 
latae et herbae specierum Triumfettac*, in dysenteria et 
gonorrhoea adhibeantur. Cortex Heliocarpi Americani, in 
Mexico ab incolis Copal blanco appellatus, contra ulcera 
maligna fama quadam gaudet. Cortex Liiheae grandiflorac**) 
ad fomenta adstringentia in tumore artuum rheumatico, ad- 
jectis floribus aromaticis, nec non ad clysmata in diarrhoea 
languida et ad injectiones in leucorrhoea prosunt. 
Praeterea incolae corticibus multarum specierum ob 
copiam acidi tannici ad pelles confieiendas utuntur; in pro- 
vincia Minas Geraés Liihea grandiflora satis magni momenti 
est, quia haec species in regionibus elatioribus camporum 
nascitur, ubi plantae coriaceae aliae rarius vigent. In Costa 
Rica Apeiba Petoumo (vel affinis?) ab incolis Corteza salu- 
tata ad usum eundem colligitur. Praeterea cortex nonnullarum 
Tiliacearum ob librum tenacissimum maxime aestimatus est. 
*) Martius, Reise I. 284 n. 36. Triumfettae vulgo Carapixo vel 
Carapixo de Calcada appellantur. 
**) Martius, Systema materiae medicae Bras, 51. 
TILIACEAE: 
USUS. 200 
Planta in hae ratione gravissima est Corchorus olitorius nunc 
etiam in Brasilia quasi sponte obvius, cujus cultura maxime 
commendanda est. In India orientali sub nomine Paat et 
Jute jam diu colitur; hodie ex fibris introductis multae fabricae 
Europaeae et Americanae textus durissimos et firmissimos 
faciunt. 
Lignum Ziliacearum plerumque album et molle, inter- 
dum ob tenacitatem et firmitatem praeclarum est. Prius e. g. 
Apeibae species offerunt: in partibus septentrionalibus Bra- 
siliae Apeiba Tibourbou nomine Páo de Jangada salutatur, 
quia incolis est ad lintera et naviculas materia optima. Liiheae 
species autem lignum durissimum atque levem praebent, quod 
ad armorum partes a Germanis Flintenkolben appellatas 
magni pretii est. Pastores ex eo bacula ad pecora et equos 
incitandos fabricant, qua de causa species a Brasiliensibus 
Azoita vel Azoita cavallos nominantur. 
Infusio florum Muntingiae medicamentum diaphoreticum 
et aquam oculariam offert, baccae ejusdem plantae libenter 
eduntur. Semina Sloaneae dentatae cibum Castaneae vescae 
similem donant; ad farinam trita et eum syrupo Psidii pyri- 
feri ad massam subacta remedium contra exscreationem san- 
guinis laudantur. Fructus etiam Apeibae specierum nutri- 
mentum esse feruntur; verisimiliter autem incolae pulpam 
semina includentem, exsugunt. E seminibus Apeibae Tibour- 
bou oleum pingue rubrum exprimitur. 
SCHUMANN. 
